# USTANOVA ZA RAZVOJ KOMPETENCIJA, INOVACIJA I SPECIJALIZACIJE ZADARSKE ŽUPANIJE-INOVACIJA

# RKP 48525

23000 Zadar, Put Murvice 3a

OIB: 45327324102

MB: 04272048

Djelatnost: 8413 - Reguliranje i poboljšavanje poslovanja u gospodarstvu

**BILJEŠKE UZ FINANCIJSKA IZVJEŠĆA ZA RAZDOBLJE**

## OD 1. SIJEČNJA DO 31. PROSINCA 2024. GODINE

Ustanova za razvoj kompetencija, inovacija i specijalizacije Zadarske županije osnovana je Odlukom osnivača - Zadarske županije 18. lipnja 2014. godine, a redovno poslovanje počelo 1. listopada 2014. godine.

Ustanovu zastupa i njome rukovodi ravnateljica Katarina Colić. Ustanovom upravlja Upravno vijeće od tri (3) člana od kojih 2 (dva) imenuje župan Zadarske županije, dok je 1 (jedan) član predstavnik zaposlenika.

Jedna od temeljnih aktivnosti INOVAcije je upravljanje Centrom za kreativne industrije, specijaliziranim poduzetničkim inkubatorom u specifičnim tematskim područjima i granama kompetencija utvrđenim kroz proces pametne specijalizacije. Ustanova također priprema dokumentaciju s ciljem apliciranja za sredstva prvenstveno iz EU, ali i drugih fondova te provodi odobrene projekte. Ustanova organizira specijalizirane edukacije u cilju poticanja konkurentnosti i inovativnosti poslovnog sektora, pruža usluge Poduzetničkog i Filmskog ureda, te predstavlja prvi hrvatski Film Commission.

### **Bilješka uz obrazac PR-RAS**

**Prihodi poslovanja** ostvareni u iznosu 430.282,20 eura odnose se na:

* pomoći iz inozemstva i od subjekata unutar općeg proračuna u iznosu 62.779,42 eura,
* prihodi od prodaje proizvoda i robe te pruženih usluga, prihodi od donacija te povrati po protestiranim jamstvima u iznosu 69.394,83 eura
* prihodi iz nadležnog proračuna u iznosu 298.107,95 eura

**Tekuće pomoći proračunskim korisnicima iz proračuna koji im nije nadležan** u tekućoj godini nisu ostvarene dok su u prethodnoj godini ostvarene u iznosu od 11.195,38 eura.

**Tekuće pomoći temeljem prijenosa EU sredstava** ostvarene u iznosu 62.779,42 eura manje su u odnosu na prethodnu godinu za 33,3 % i odnose se na pomoći temeljem prijenosa EU sredstava za projekt Poduzmi u iznosu od 20.556,24 eura, projekt Stem County u iznosu od 26.218,95 eura i projekt SpinIT u iznosu od 16.004,23 eura.

**Prihodi od pruženih usluga** u iznosu od 69.394,83 eura ostvareni su na razini prihoda iz prethodne godine, a odnose se na prihode od iznajmljivanja prostora i audiovizualne opreme.

**Prihodi iz nadležnog proračuna za financiranje rashoda poslovanja** ostvareni u iznosu 298.107,95 eura veći su za 72,2 % u odnosu na prethodnu godinu. Povećanje se odnosi na predfinanciranje EU projekata (SpinIT, IN4BLUE i Socrat) koji su započeli s provedbom tijekom izvještajnog razdoblja. Predfinanciranje projektnih aktivnosti iz proračuna Zadarske županije potrebno je za održavanje likvidnosti projekata čija sredstva će biti refundirana od strane ugovornih tijela temeljem Zahtjeva za nadoknadu sredstava.

**Prihodi iz nadležnog proračuna za financiranje rashoda za nabavu nefinancijske imovine** ostvareni su u iznosu 4.895,76 eura. dok u prethodnoj godini isti nisu ostvareni.

**Rashodi poslovanja** iznose 467.529,84 eura i veći su za 16,5 % u odnosu na prethodnu godinu, odnose se na:

* rashode za zaposlene u iznosu od 288.949,69 eura
* materijalne rashode u iznosu od 158.508,26 eura
* financijske rashode u iznosu od 4,17 eura
* pomoći dane u inozemstvo i unutar općeg proračuna u iznosu od 20.067,72 eura

Povećanje se najvećim dijelom odnosi na rashode za zaposlene.

**Rashodi za zaposlene** ostvareni u iznosu 288.949,69 eura veći su za 47,6 % u odnosu na prethodnu godinu. Navedeno povećanje rezultat je zaposlenja tri nova djelatnika u odnosu na prethodno izvještajno razdoblje, a ujedno i zbog povećanja osnovice za obračun plaća zaposlenika, sukladno Pravilniku o radu i drugim propisima kojima se reguliraju plaće zaposlenika. Rashodi za zaposlene se odnose na plaće za redovan rad, doprinosi na plaće te ostali rashodi za zaposlene.

**Ostali rashodi za zaposlene** ostvareni su u iznosu od 18.321,01 eura i veći za 48,2 % u odnosu na prethodnu godinu, a razlog navedenom je veći broj djelatnika u odnosu na prethodno izvještajno razdoblje.

**Službena putovanja** ostvarena u iznosu 8.040,02 eura veća su za 286,3 % u odnosu na prethodnu godinu. Navedeni porast službenih putovanja rezultat je sudjelovanja djelatnika na projektnim sastancima te radionicama i edukacijama u sklopu provedbe projekata (SpinIT, IN4BLUE i Socrat) čija provedba je započela tijekom izvještajnog razdoblja.

**Naknade za prijevoz, za rad na terenu i odvojeni život** ostvarene su u iznosu od 5.994,88 eura te bilježe porast za 44,2 % u odnosu na prethodno izvještajno razdoblje radi većeg broja djelatnika.

**Stručno usavršavanje zaposlenika** ostvareno u iznosu 1.510,00 eura i veće je za 1.366,00 eura u odnosu na prethodnu godinu, a odnose se na plaćene stručne programe i usavršavanja koje su zaposlenici pohađali.

**Energija –** rashodi za energiju ostvareni u iznosu 19.373,11 eura manji su za 7,3 % u odnosu na prethodnu godinu iz razloga što su ostvarene uštede u opskrbi električnom energijom i plinom.

**Materijal i dijelovi za tekuće i investicijsko održavanje** ostvareni u iznosu 566,00 eura veći su za 81,9 % u odnosu na prethodnu godinu iz razloga što je bilo potrebe za nabavom materijala koje zahtjeva održavanje opreme.

**Sitan inventar i auto gume** ostvareni u iznosu 930,50 eura manji su za 13,9 % u odnosu na prethodnu godinu kada su ostvareni u iznosu 1.081,03 eura.

**Usluge tekućeg i investicijskog održavanja** ostvarene su na razini prethodne godine i u tekućem razdoblju iznose 27.259,98 eura. Ustanova raspolaže opremom velike vrijednosti koja zahtjeva održavanje.

**Usluge promidžbe i informiranja** ostvarene su u iznosu od 12.255,71 eura i manje su za 47,3 % u odnosu na prethodnu godinu iz razloga što su u tekućem razdoblju tek započele projektne aktivnosti po novim projektima.

**Zakupnine i najamnine** ostvarene u iznosu 6.733,78 eura manje su za 46,5 % u odnosu na prethodnu godinu jer su prethodne godine nabavljene licence za provođenje HZZ programa osposobljavanja u iznosu od 6.290,00 eura.

**Zdravstvene i veterinarske usluge** ostvarene su u iznosu 390,27 eura, manje su za 82,2 % u odnosu na prethodnu godinu iz razloga što su prethodne godine obavljeni zdravstveni pregledi djelatnika.

**Intelektualne i osobne usluge** ostvarene su u iznosu od 28.521,35 eura i veće su za 13,5 % u odnosu na prethodnu godinu. Odnose se na usluge vanjskih stručnjaka i predavača u svrhu provođenja projekata HZZ programa osposobljavanja za web dizajn, projekta Stem County i SpinIT.

**Naknade rad predstavničkih i izvršnih tijela, povjerenstava i slično** ostvarene u iznosu 4.517,88 eura manje su za 2,2 % u odnosu na prethodnu godinu iz razloga što je ukinut prirez, a porez na dohodak nije povećan.

**Reprezentacija** je ostvarena u iznosu od 2.432,89 eura i manja je za 71,5 % u odnosu na prethodnu godinu s obzirom na to da su prethodne godine ostvarene usluge cateringa u sklopu BOND 2 radionica i završne konferencije za projekt PODUZMI.

**Članarine i norme** ostvarene u iznosu od 990,00 eura veće su za 90,3 % u odnosu na prethodnu godinu, a odnose se na plaćanje mjesečne članarine za Hrvatsku gospodarsku komoru, te članarinu za filmski ured za 2024. godinu. Članarina za Hrvatsku gospodarsku komoru u prethodnoj godini počela se plaćati u 12 mjesecu (20,00 eura) dok je u tekućoj godini plaćena članarina za cijelu godinu (240,00 eura).

Osim tuzemne članarine povećan je iznos međunarodne članarine za filmski ured za 250,00 eura.

**Financijski rashodi** ostvareni su u iznosu od 4,17 eura, dok ih u prethodnoj godini nije bilo. Odnose se na zatezne kamate iz poslovnih odnosa.

**Tekuće pomoći međunarodnim organizacijama te institucijama i tijelima EU** ostvareni u iznosu 7.673,35 eura manje su za 76,4% i odnose se na prijenos po završnom ZNS-u partneru Vinco Innonation AS – Norveška koji je partner na projektu Poduzmi.

**Tekuće pomoći temeljem prijenosa EU sredstava** ostvareni u iznosu 843,63 eura i manje su za 19,7 %, a odnose se na prijenos po završnom ZNS-u partneru Sveučilište u Zadru, partneru na projektu Poduzmi.

**Tekući prijenosi između proračunskih korisnika istog proračuna temeljem prijenosa EU sredstava** ostvareni u iznosu od 11.550,74 eura, a u prethodnoj godini nisu ostvareni i odnose se na prijenos po završnom ZNS-u osnovnoj školi Nikole Tesle, Gračac koji je partner na projektu Poduzmi.

**Rashodi za nabavu nefinancijske imovine** ostvareni u iznosu 13.315,06 eura veći su za 1.462,31 eura odnosno za 12,3 % u odnosu na prethodnu godinu.

**Uredska oprema i namještaj** ostvarena u iznosu 3.490,00 eura veća je za 14,5 % u odnosu na prethodnu godinu. Tijekom godine nabavljena su dva nova prijenosna računala u sklopu novog projekta SpinIT i dva nova prijenosna računala u sklopu novog projekta IN4BLUE.

**Komunikacijska oprema** ostvarena u iznosu od 268,00 eura u tekućoj godini dok u prethodnoj godini nije ostvarena. Odnosi se na nabavu službenih mobitela.

**Uređaji, strojevi i oprema za ostale namjene** ostvareni u iznosu 7.557,06 eura manji su za 14,2 % u odnosu na prethodnu godinu. Nabavljena oprema za CKI.

**Ostala nematerijalna proizvedena imovina** ostvarena u iznosu 2.000,00 eura i odnosi se na projektnu dokumentaciju u sklopu programa Interreg EURO-MED . U prethodnoj godini nije ostvarena.

**Višak prihoda i primitaka – preneseni** iznosi 50.562,70 eurairazlikuje se u odnosu na višak prihoda raspoloživ u sljedećom razdoblju iz prethodne godine. Višak prihoda i primitaka prethodne godine ostvaren u iznosu 26.204,63 € korigiran je za iznos 1.625,00 € koji se odnosi na PDV iz prethodne godine, te iznosi 24.579,63 €. Višak je korigiran i za povrat Porezne uprave za porez na dodanu vrijednost u iznosu od 43.039,72 € s tim da se 39,63% evidentira kao povrat u županijski proračun, a ostatak od 60,37% odnosno 25.983,07 € predstavlja višak Ustanove.

Ustanova je u 2021. godini po sili zakona ušla u sustav PDV-a i ostvarila pravo na povrat pretporeza za ulaganja u dugotrajnu imovinu.

**Ukupni prihodi i primici** iznose 430,282,20 eura**, a ukupni rashodi i izdaci** iznose 480.844,90 eura, te je ostvaren **manjak prihoda tekućeg razdoblja** u iznosu50.562,70 eura.

**Višak / manjak prihoda i primitaka raspoloživ u sljedećem razdoblju** nije ostvaren iz razloga što je preneseni višak prihoda u iznosu 50.562,70 eura umanjen za manjak prihoda tekuće godine za nefinancijsku imovinu u iznosu od 13.315,06 eura i manjak prihoda tekućeg razdoblja u iznosu 37.247,64 eura.

**Prosječan broj zaposlenih** **kod korisnika** na osnovi stanja na početku i na kraju izvještajnog razdoblja iznosi 11 zaposlenih i veći je za 22,2 % u odnosu na prethodnu godinu zbog novih EU projekata.

***Bilješka uz obrazac OBVEZE***

Stanje obveza na dan 01. siječnja 2024. iznosi 35.503,02 eura a odnosi se na obveze za zaposlene, obveze za materijalne rashode i ostale tekuće obveze i ne uključuje odgođeno plaćanje rashoda i prihoda budućih razdoblja. U razdoblju od 1. siječnja do 31. prosinca obveze su povećane za 510.228,70 eura, a podmirene u iznosu 502.726,95 eura. Stanje obveza na dan 31. prosinca 2024. godine iznosi **43.004,77**, a odnosi se na nedospjele obveze za rashode poslovanja (rashodi za zaposlene u iznosu 24.667,71 eura, materijalni rashodi u iznosu 526,89 eura te obveze za jamčevine u iznosu 16.978,92 eura i ostale nespomenute obveze u iznosu od 831,25 eura).

***Bilješka uz obrazac BILANCA***

**Imovina** u iznosu 3.565.436,51 eura odnosi se na nefinancijsku imovinu u iznosu 3.382.475,14 eura i financijsku imovinu u iznosu 182.961,37 eura.

**Poslovni objekti u** iznosu od 3.137.810,34 eura umanjeni su za ispravak vrijednosti u iznosu 157.430,39 eura te im vrijednost iznosi 2.980.379,95 eura.

**Postrojenja i oprema u** iznosu 376.498,70 eura manja su za 20,6 % u odnosu na prethodnu godinu. U tekućoj godini nabavljena je uredska oprema i namještaj u iznosu 10.395,76 eura, komunikacijska oprema u iznosu 360,80 eura i oprema u iznosu 558,50 eura, Ispravak vrijednosti postrojenja i opreme iznosi 402.744,44 eura.

**Prijevozna sredstva** u iznosu 3.591,75 eura manja su za 49,9 % u odnosu na prethodnu godinu zbog ispravka vrijednosti u iznosu 3.582,45 eura.

**Nematerijalna proizvedena imovina** u iznosu 22.004,74 eura manja je za 8,3 % u odnosu na prethodnu godinu. U tekućoj godini nabavljena je projektna dokumentacija u sklopu programa Interreg EURO-MED u iznosu od 2.000,00 eura, a smanjenje se odnosi na ispravak vrijednosti u iznosu 4.000,73 eura.

**Potraživanja za više plaćene poreze i doprinose** u iznosu 42.864,61 eura odnosi se na potraživanje za povrat poreza na dodanu vrijednost. Kako se u posljednjem mjesecu u 2024. godini radi ispravak odbitka pretporeza ustanova je ispravila pretporez za nabavljenu dugotrajnu imovinu (materijalnu i nematerijalnu - četvrta godina).

**Potraživanja za pomoći iz državnog proračuna** **temeljem prijenosa EU sredstva** ostvarena su u iznosu od 66.029,01 eura i veća su za 99,1 % u odnosu na prethodnu godinu kada su ostvarena u iznosu od 33.163,73 eura. Potraživanja se odnose na projekt SpinIT u iznosu od 20.004,85 eura, projekt IN4BLUE u iznosu od 25.508,92 eura i projekt Socrat u iznosu od 20.515,24 eura.

**Potraživanja za prihode od prodaje proizvoda i robe te** pruženih usluga u iznosu 32.725,48 eura veća su za 140 % u odnosu na prethodnu godinu. Odnose se na potraživanje za prihode od usluge najma zgrade i opreme. Ispravak potraživanja nije izvršen jer su potraživanja u dospijeću manjem od godine dana.

**Potraživanja proračunskih korisnika za sredstva uplaćena u nadležni proračun** u iznosu 17.810,17 eura manja su za 57,9 % u odnosu na prethodnu godinu kada su iznosila 42.352,29 eura.

**Kontinuirani rashodi budućih razdoblja u** iznosu 25.194,60 eura veći su za 37,2 % u odnosu na prethodnu godinu. Odnose se na obračunatu plaću za mjesec prosinac 24.667,71 eura i naknadu troškova prijevoza na posao i sa posla u iznosu od 526,89 eura.

**Obveze** na dan 31. prosinca 2024. godine iznose 92.240,25 eura i veće su za 14,9 % u odnosu na prethodnu godinu. Odnose se na rashode za zaposlene u iznosu 24.667,71 eura, obveze za materijalne rashode u iznosu 526,89 eura, ostale tekuće obveze u iznosu od 17.810,17 eura i odgođeno plaćanje rashoda i prihodi budućih razdoblja u iznosu 49.235,48 eura.

**Vlastiti izvori iz proračuna** u iznosu 3.382.475,14 eura manji su za 4 % u odnosu na prethodnu godinu, najvećim dijelom zbog ispravka vrijednosti dugotrajne proizvedene i ne proizvedene imovine.

**Višak / manjak prihoda** nije ostvaren iz razloga što je preneseni višak u iznosu 50.562,70 eura umanjen za manjak prihoda tekuće godine za nefinancijsku imovinu u iznosu od 13.315,06 eura i manjak prihoda tekućeg razdoblja u iznosu 37.247,64 eura.

***Bilješka uz obrazac P-VRIO***

Promjene u vrijednosti i obujmu imovine nisu ostvarene.

***Bilješka uz obrazac RAS-funkcijski***

Rashodi poslovanja i rashodi za nabavu nefinancijske imovine klasificirani su kroz funkciju 013 Opće usluge u iznosu 480.844,90 eura.

***Potencijalne obveze***

Ustanova nema ugovornih odnosa koji uz ispunjenje određenih uvjeta mogu postati obveza ili imovina, kao niti potencijalnih sudskih sporova u tijeku na dan 31. prosinca 2024. godine.

Zadar, 28. siječnja 2025.

 **RAVNATELJICA**

 **Katarina Colić**